Le tragedia de Hamlet, Prince de Danmark (anglese: The Tragedy of Hamlet, Prince of Denmark) es probabilemente le opera theatral le plus famose del cultura occidental e un del operas literari que ha originate le major numero de commentarios critic. Hamlet, tragedia scripte per William Shakespeare era probabilemente componite inter 1599 e 1601. Le opera transcurre in Danmark e relata como le prince Hamlet face su vengiantia super su oncle Claudio. Le vengiantia se motiva in que Claudio assassinava le patre de Hamlet, le rege, e ostentava le corona usurpate assi como le matrimonio con Gertrudis, matre de Hamlet. Le opera se tracia in torno al follia, tanto real como fingite, e le transcurso del profunde dolor al dismesurate ira. De plus, illo explora le topicos del traition, le vengiantia, le incesto e le corruption moral.